প্রবাসী রিপোর্ট : সৌদি আরবের রাজধানী রিয়াদে বাংলাদেশ ও সৌদি আরবের যৌথ অর্থনৈতিক কমিশনের ১২তম বৈঠক শুরু হয়েছে। দুই দিনব্যাপী এই বৈঠকের প্রথম দিন বুধবার (১৪ মার্চ) দুই দেশের শ্রম, অর্থ, বিনিয়োগ, বাণিজ্য, শুল্ক, বিমান পরিবহন, কৃষি, শিক্ষা, আন্তর্জাতিক ও সামাজিক বিভিন্ন বিষয়ে সহযোগিতা জোরদারের লক্ষ্যে আলোচনা অনুষ্ঠিত হয়। এতে ১৭ সদস্যের বাংলাদেশ প্রতিনিধিদল বৈঠকে অংশগ্রহণ করে। বৈঠকে বাংলাদেশের পক্ষে নেতৃত্ব দেন অর্থনৈতিক সম্পর্ক বিভাগের সচিব কাজী শফিকুল আজম।